
	[bookmark: nev]BABOS MÁTÉ
babos.mate@gmail.com
tanító
BA, 8. félév
Széchenyi István Egyetem
Apáczai Csere János Kar
	
[bookmark: _GoBack]






Témavezető:
	Dr.Makkos Anikó
egyetemi docens, SZE AK




Az angol nyelv hatása 8-12 éves magyar gyermekek anyanyelvi nyelvhasználatára

Kulcsszavak: nyelvi integráció; gyermekek nyelvhasználata; nyelvelsajátítás; játék; motiváció
A kutatás azt vizsgálta, hogy az angol mint idegen nyelv hogyan hat a 8–12 éves magyar gyermekek anyanyelvi nyelvhasználatára. A cél annak felmérése volt, hogy az angol nyelv milyen mértékben és módon épül be a gyermekek anyanyelvébe, valamint hogy milyen hatást gyakorol rá. A vizsgálatban 41 gyermek vett részt, akikkel félig strukturált interjúk készültek kis csoportokban, évfolyamok szerint. A gyermekek spontán szóbeli megnyilatkozásai alapján a kutatás azt vizsgálta, hogy a gyermekek milyen mértékben használnak angol szavakat, hogyan alkalmazzák ezeket, és mely magyar szavakat helyettesítik angol megfelelőikkel. A kutatás konklúziója, hogy elsősorban a videójátékok vannak hatással a gyermekek anyanyelvhasználatára, illetve, hogy nincs negatív korreláció a gyermekek iskolai eredményei és az angol szavak használata között.



